Helyből sosem elég
Hogy mi a teendő akkor, mikor elfogy a merevlemez és mégis le szeretnénk tölteni az egész internetet?
Egy orosz fiatalember nem gondolkodott sokáig, inkább házilag megoldotta. Fogott néhány falemezt, épített magának egy dobozt, amibe 60 winchestert pakolt.

Ez az összesen 70 terabyte helyet szolgáltató kasztnit persze hűteni is kell. S míg a tapasztaltabbak egyből a legmodernebb megoldásokon gondolkodnak, az orosz kolléga fogott 40, bárhol kapható, egyszerű ventillátort és elkezdte fújni a levegőt – felülről is, alulról is.

Az egész kasztni így (magyarra fordítva) akár 70 ezer DVD minőségű filmet vagy 24 millió jó minőségű dalt képes eltárolni. Mert helyből sosem elég.

Mennyire ki lehet ábrándulva, most hogy a Western Digital kihozta a 3TB-os lemezeit.

AJÁNLOTT LINKEK:
70-Terabyte Homemade Computer Can Hold 24 Million Songs (Gizmodo)
Home Data Storage For 70 TB (English Russia)
Tech